Automotive Safety Integrity Level

Automotive Safety Integrity Level, coñecido polo acrónimo de ASIL, é un sistema de clasificación de risco definido no estándar ISO 26262 para a seguridade funcional dos vehículos con permiso de circulación na vía pública.

O estándar define a seguridade funcional como a ausencia razoábel do risco de que se produzan danos debidos ao mal funcionamento dos sistemas eléctricos e electrónicos que conforman o vehículo. ASIL establece unha serie de requisitos unidos a unha táboa estatística que definen a aceptabilidade con respecto ao estándar e o nivel ao que se esixe a seguridade a cumprir para cada un deses compoñentes do sistema. 

Existen catro niveis de ASIL; ISO 26262―A, B, C e D. A progresión desde ASIL A comeza no menor nivel de perigo para os ocupantes do vehículo rematando no ASIL D, o maior grao de perigo medíbel polo sistema.

Elementos dun coche como o airbag, o sistema antibloqueo das rodas (ABS) e a dirección asistida son cualificados como ASIL-D, razoábeis probabilidades de causa de accidente por parte das pezas que pode levar a lesións mortais, ou de supervivencia incerta. Por outra banda, as luces traseiras mídense cun nivel de risco do grao ASIL-A. A iluminación dianteira ou as luces de freo comunmente son cualificadas como ASIL-B e o control de velocidade dentro do ASIL-C."Automated Decomposition and Allocation of Automotive Safety Integrity Levels Using Exact Solvers"

 Contexto 

O sistema ASIL ten correpondencias directas noutras industrias como pode ser a electrónica de consumo ou a aeroespacial :

+ Comparativa de ASIL noutras industrias Campo de aplicación      Niveis de seguridade para cada campo   Automotive (ISO 26262)  QM  ASIL-A  ASIL-B/C  ASIL-D  -Electrónica de Consumo (IEC-61508)  -  SIL-1  SIL-2  SIL-3  SIL-4 Aviación (ED-12/DO-178/DO-254)  DAL-E  DAL-D  DAL-C  DAL-B  DAL-AFerrocaril (CENELEC 50126/128/129)  -  SIL-1  SIL-2  SIL-3  SIL-4 

O sistema ASIL non mide valores concretos dos dispositivos, entende o risco que envolve a cada funcionalidade do vehículo e a partir desa definición as enxeñeiras rompen o sistema en unidades menores para atopar ao dispositivo co maior grao de inseguridade, pois as medidas que se precisan para resolver un ASIL alto consome moitos recursos, o proceso de atopar ao elemento que pon en risco ao sistema é vital. O proceso implica enxeñaría inversa e creación de moitas hipóteses, debido a este motivo a SAE (Society of Automotive Engineers) creou o documento J2980, “Considerations for ISO 26262 ASIL Hazard Classification” no ano 2015, unha guía coa intención de recoller casos previos que sirvan como base para novas producións, e con definicións moito máis concretas para intentar asir con referencias conceptos como a severidade dun risco. 

Coa chegada da investigación cara ao vehículo autónomo o requisito ASIL de "controlabilidade" perde sentido e esixe revisión pola industria desde 2018, xa que a ausencia dun condutor implica a presenza constante dun C3 nese requisito, extremadamente incontrolábel. "Experience with ISO 26262 ASIL Decomposition" 

 Notas 

 Véxase tamén 
 Outros artigos 
 ISO 26262
 Norma de calidade
 Lista de normas ISO

Categoría:Tecnoloxías do automóbil
Categoría:Normas ISO